I. Spôsob zriadenia povinnej osoby, jej právomoci a kompetencie a popis organizačnej štruktúry

1. ZRIADENIE POVINNEJ OSOBY

Okresný úrad Kysucké Nové Mesto bol zriadený podľa zákona č. 180/2013 Z. z.  o organizácii miestnej štátnej správy a o zmene a doplnení niektorých zákonov.

2. PRÁVOMOCI POVINNEJ OSOBY A KOMPETENCIE POVINNEJ OSOBY A POPIS ORGANIZAČNEJ ŠTRUKTÚRY

a) Okresný úrad je miestny orgán štátnej správy. Okresný úrad je preddavková organizácia Ministerstva vnútra Slovenskej republiky.

b)  Okresný úrad riadi a za jeho činnosť zodpovedá prednosta okresného úradu, ktorého vymenúva a odvoláva vláda Slovenskej republiky na návrh ministra vnútra Slovenskej republiky.

c) Štátnu správu vykonáva odbor okresného úradu alebo organizačný útvar odboru okresného úradu  Za odbor koná vedúci odboru. 

d) Výkon rozhodnutia okresného úradu uskutočňuje ministerstvo.

e) Okresný úrad má spôsobilosť byť účastníkom súdneho konania a exekučného konania a samostatne konať pred súdom v rozsahu svojej pôsobnosti. Za okresný úrad koná pred súdom prednosta okresného úradu alebo ním poverený zamestnanec

f) Okresný Úrad Kysucké Nové Mesto má kompetencie v odboroch určených v Smernici Ministerstva vnútra Slovenskej republiky č. 142 z 1. októbra 2013, ktorou sa upravujú podrobnosti o vnútornej organizácii okresného úradu.

Zákonná úprava okresných úradov, Ministerstvo vnútra SR - sekcia Verejná správa

Vnútorná organizácia okresného úradu, Ministerstvo vnútra SR - sekcia Verejná správa